Diazepam

Diazepam ("Valium" izen komertziala Frantzia eta Espainian) sendagai antiepileptiko eta antsiolitikoa da. Erdibizitza luzeko bentzodiazepinen deribatua da eta eragin antsiolitiko, konbultsiokontrako, hipnotiko, sedagarri, erlaxagarri muskular eta amnesikoak ditu.

Diazepam "Ezinbesteko Medikamenduen Zerrenda"-n dago OME-k (Osasunerako Mundu Erakundea) hala erabakita.

Erabilera terapeutikoa 

Antsietatea, insomnioa, konbultsioak eta espasmo muskularrak tratatzeko erabiltzen da. Oso erabilgarria da Status epilepticus deiturikoan non atake epileptiko jarraiak gertatzen diren eta gelditu ezean gaixoaren bizia arriskuan jartzen den. Baita tetanosaren tratamenduan ere.

Zenbait kasutan kirurgian ere erabiltzen da tentsioa eta antsietatea murriztu eta amnesia sortzeko.

Eragin desiragaitzak 
 Logura
 Ikasi edo arreta mantentzeko arazoak
 Amnesia anterogradoa

Posologia 
 Antsietatea: Ahotik hartuta 5-10 mgr/8-12 ordu.
 Status epilepticus edo epilepsia etengabekoa: Zainaren bidez motel sartu behar da, 2.5-10 mgr, errepikatu daitekeena. Gehienezko dosia: 30 mgr egunean.

Kanpo estekak 

Bentzodiazepinak
Muskulu-lasaigarriak
Antiepileptikoak
Munduko Osasun Erakundearen funtsezko sendagaiak
Larrialdietako medikuntzan erabiltzeko substantzia kimikoak
Kloroarenoak